text: Motorvej spærret igen: Ny ulykke, samme sted
  21 juni 2017 kl. 15.11
  E45 i sydgående retning er onsdag eftermiddag spærret for anden gang i dag - få timer efter en mere alvorlig ulykke samme sted, 1000 meter før 64 Kolding V.
  Et uheld i venstre vejbane på E45 i sydgående retning tæt ved 64 Kolding V har spærret motorvejen.
  Det gør lige netop denne strækning til landets mest belastede trafikstrækning i dag.
  Kort før middag i dag ramlede to lastbiler sammen, hvilket resulterede i en spærring af motorvejen og mange kilometers kø. Ikke længe efter, at vejen igen blev åbnet, er den nu spærret igen.
  Sydøstjyllands Politi oplyser, at ingen er kommet alvorligt til skade denne gang, og at oprydningsarbejdet ikke burde vare længe.
  Opdatering (17.30): Motorvejen er delvist genåbnet. Det ene spor er farbart.
  